འཇིག་རྟེན་ནི་ཆེས་སྒུལ་ཤུགས་ཅན་ཞིག་ཡིན་ཞིང་མི་འགྱུར་བའི་རང་བཞིན་ཅན་ཞིག་མིན།བརྗོད་དོན་དངོས་ནི་ཡར་རྒྱས་ཀྱི་ཕྱོགས་སུ་ངང་ངམ་ཤུགས་ཀྱིས་བསྐྱོད་པའི་བརྒྱུད་རིམ་ཞིག་དང་འཕེལ་རྒྱས་བྱུང་བའི་བརྒྱུད་རིམ་ཞིག་ཡིན།བྱུང་འཕེལ་གྱི་བརྒྱུད་རིམ་ཁྲོད་དུ་འཕེལ་རྒྱས་མ་བྱུང་བའི་ཆ་དེ་ནི་བསེལ་གྲོལ་ལ་བརྟེན་ནས་རྗེས་སུ་ལུས་པ་དག་འཕེལ་རྒྱས་ཅན་དུ་བསྒྱུར་བར་བྱ།དེ་ཡིས་ཆིག་སྒྲིལ་ལམ་གཅིག་གྱུར་དུ་སྒྱུར་བར་བྱེད་ལ་འཕེལ་རྒྱས་བྱུང་བའི་གནས་རིམ་མཐོ་ཤོས་དེ་ནི་དམའ་རིམ་གྱི་གོ་རྟོགས་ལ་རག་ལས་པ་ཡིན།དམའ་རིམ་གྱི་རྣམ་པ་དེ་མཐོ་རིམ་དང་ལྡོག་ཕྱོགས་སུ་ཡོད།ཧི་གྷལ་གྱིས་འཕེལ་འགྱུར་གྱི་བརྒྱུད་རིམ་ཆ་ཚང་ཞིག་ལ་རྩོད་སྒྲུབ་རིག་པའི་མཚན་བྱང་སྩལ།རྩོད་སྒྲུབ་རིག་པ་ཞེས་པའི་ཐ་སྙད་དེ་ཐོག་མར་གྷི་རི་སིའི་བསམ་བློ་བ་དག་དང་སོ་ཧྥི་སི་ཊིའི་ལུགས་འཛིན་པ་རྣམས་ཀྱིས་བཀོད་སྤྱོད་བྱས།